1. ΑΝΑΓΚ. ΝΟΜΟΣ υπ’ αριθ. 1823 της 7/15 Ιουλ. 1939 Περί εκτελέσεως έργων υπό του Υπουργείου Σιδ/μων και Αυτοκινήτων. Δ       μ ιεξαγωγή και κατακύρωσις δη οπρασιών Άρθρ.1.-1.Πάσαι αι συμβάσεις δια την εκτέλεσιν έργων υπό του Υπουργείου Σιδ/μων και Αυτοκινήτων, ως και δια την προμήθειαν μηχανημάτων, εργαλείων ή υλικών συναφών προς την εκτέλεσιν των έργων τούτων, συνομολογούνται κατόπιν δημοσίων μειοδοτικών διαγωνισμών δι’ ενσφραγίστων προσφορών. 2.Οι ως άνω μειοδοτικοί διαγωνισμοί προκηρύσσονται υπό του Υπουργού Σιδ/μων και Αυτοκινήτων δια δημοσιεύσεως εις την Εφημερίδα της Κυβερνήσεως και εις μίαν των ημερησίων Αθηναϊκών εφημερίδων, διενεργούνται δε ενώπιον επιτροπής εκ τριών υπαλλήλων του Υπουργείου Σιδ/μων και Αυτοκινήτων, οριζομένων εκάστοτε δι’ αποφάσεως του Υπουργού Σιδ/μων και Αυτοκινήτων. 3.Εις την ως άνω Επιτροπήν, συνεδριάζουσαν δημοσία, υποβάλλονται εις τακτήν ημέραν και ώραν αι προσφοραί κατηρτισμέναι επί τη βάσει εγκεκριμένων υπό του Υπουργού Σιδ/μων και Αυτοκινήτων σχεδίων και συγγραφών υποχρεώσεων δια συμπληρώσεως τιμολογίου και συνοδευόμεναι υπό αναλύσεως τιμών και των υπό των διατάξεων του παρόντος Νόμου προβλεπομένων λοιπών στοιχείων. 4.Προσφοραί εκπροθέσμως υποβληθείσαι δεν λαμβάνονται υπ’ όψιν. 5.Η ως άνω Επιτροπή, αποσυρομένη εις μυστικήν συνεδρίαν, αποσφραγίζει τας προσφοράς, εξελέγχει τα δικαιολογητικά έγγραφα των συναγωνιζομένων και βάσει του ελέγχου τούτου αποφασίζει περί των τυχόν αποκλεισθησομένων. 6.Υπό της Επιτροπής της δημοπρασίας συντάσσεται πρακτικόν περιλαμβάνον τα ονόματα των αποκλεισθέντων, την αιτιολογίαν του αποκλεισμού αυτών ως και απαρίθμησιν των γενομένων δεκτών προσφορών. Μεθ’ ο, καθισταμένης και αύθις της συνεδριάσεως δημοσίας, ανακοινούται υπό του Προέδρου της Επιτροπής εις τους συναγωνιζομένους το συνταχθέν πρακτικόν. 7.Η δημοπρασία κατακυρούται εις τον τελευταίον μειοδότην δι’ αποφάσεως του Υπουργού των Σιδ/μων και Αυτοκινήτων, κατόπιν συμφώνου γνώμης του παρά τω Υπουργείω Σιδ/μων και Αυτοκινήτων Συμβουλίου Σιδηροδρόμων, εκδιδομένης κατά τα κατωτέρω οριζόμενα. 8.Υπ' όψει του Συμβουλίου τίθεται υπό του αρμοδίου Εισηγητού ο οριστικός πίναξ κατατάξεως των προσφορών, κατόπιν λογιστικού ελέγχου αυτών, ως και γενική κρίσις περί του αποτελέσματος του διαγωνισμού. 9.Το Συμβούλιον των Σιδ/μων δικαιούται να κρίνη εάν η τελευταία προσφορά ή πλείονες εκ των τελευταίων προσφορών δεν ανταποκρίνωνται προς την πραγματικότητα και συνεπώς δεν εξασφαλίζουσιν αρτίαν εκτέλεσιν των έργων. 10.Εν τη περιπτώσει ταύτη καλεί ενώπιόν του τους υποβαλόντας τας ως άνω τελευταίας προσφοράς μειοδότας, ίνα δικαιολογήσωσι τας προσφοράς των βάσει τυχόν υφισταμένων ιδιαιτέρων συνθηκών εργασίας (απεσβεσμένα ήδη μηχανήματα, ηλαττωμένα γενικά έξοδα λόγω γειτονίας άλλων εργολαβιών του αυτού μειοδότου και τα παρόμοια). 11.Εάν το Συμβούλιον των Σιδ/μων εκ της τοιαύτης εξετάσεως του ζητήματος πεισθή ότι η τελευταία προσφορά ή πλείονες εκ των τελευταίων προσφορών δεν δικαιολογούνται εξ ιδιαιτέρων συνθηκών εργασίας, προτείνει την απόρριψιν της τελευταίας ή πλειόνων εκ των τελευταίων πρσοφορών και την κατακύρωσιν της δημοπρασίας εις τον απομένοντα τελευταίον μειοδότην. 12.Επί της απορρίψεως ταύτης αποφαίνεται τελεσιδίκως το Υπουργικόν Συμβούλον, κατ’ ανεξέλεγκτον κρίσιν, εισηγουμένου του Υπουργού των Σιδ/μων και Αυτοκινήτων, ουδεμιάς προσφυγής ούσης δυνατής κατά της τοιαύτης αποφάσεως. 13.Εν περιπτώσει απολύτου συμπτώσεως των τιμών των τελευταίων προσφορών, και εφ’ όσον ήθελε κριθή υπό του Συμβουλίου Σιδ/μων ότι αι συμπίπτουσαι προσφοραί τυγχάνουσιν αποδεικταί, τότε ο τελευταίος μειοδότης αναδεικνύεται δια κληρώσεως  διεξαγομένης   ενώπιον  του  Συμβουλίου  Σιδ/μων, ή  καΣελ. 75 Εκτέλεση Συγκοινωνιακών Έργων 21.Α.ζ.1 τανέμεται η εργασία μεταξύ των υποβαλόντων ίσας προσφοράς μειοδοτών, εάν και εφ’ όσον η τοιαύτη κατανομή είναι δυνατή και συμφέρουσα δια το Δημόσιον. 14.Εάν ουδεμία εκ των υποβληθεισών προσφορών κριθή υπό του Συμβουλίου Σιδ/μων συμφέρουσα, διατάσσεται δι’ αποφάσεως του Υπουργού των Σιδ/μων η επανάληψις της δημοπρασίας εντός μηνός από της διενεργείας της, ουδεμιάς προσφυγής δυναμένης να ασκηθή κατά της τοιαύτης αποφάσεως. Εν τη περιπτώσει ταύτη επιστρέφονται ατόκως άπασαι αι κατατεθείσαι εγγυοδοσίαι. 15.Η ανακοίνωσις της κατακυρώσεως της δημοπρασίας ενεργείται υπό του Υπουργού των Σιδ/μων και Αυτοκινήτων, εντός 40 ημερών από της διενεργείας του μειοδοτικού διαγωνισμού. Εάν η απόφασις αύτη δεν εκδοθή εμπροθέσμως, θεωρούνται αι προσφοραί των μετασχόντων μειοδοτών ως μη υφιστάμεναι αποδιδομένων εντός δεκαημέρου ατόκως των κατατεθεισών εγγυοδοσιών, ουδεμιάς άλλης απαιτήσεως δυναμένης να εγερθή εναντίον του Δημοσίου εκ του γεγονότος τούτου. 16.Ο ανακηρυχθείς ανάδοχος καλείται υπό του Υπουργού των Σιδ/μων και Αυτοκινήτων εντός δέκα ημερών από της ανακηρύξεώς του ίνα εντός τασσομένης προθεσμίας υπό του Υπουργού υπογράψη μετ’ αυτού το εργολαβικόν συμβόλαιον. 17.Παρελθούσης της προθεσμίας ταύτης, και του αναδόχου μη εμφανισθέντος προς υπογραφήν του Συμβολαίου, δύναται να κηρυχθή ούτος έκπτωτος, της εγγυήσεως αυτού απομενούσης εις όφελος του Δημοσίου. 18.Εναντίον της περί εκπτώσεως αποφάσεως ουδεμία προσφυγή διοικητική ή δικαστική είναι δυνατή.         Περιπτώσεις ισχύος διατάξεων περί  Δ μ   εκτελέσεως η οσίων Έργων Άρθρ.2.-1.Όσον αφορά τα προσόντα των συναγωνιζομένων, τα πιστοποιητικά ικανότητος αυτών, τα πτυχία, τας εγγυοδοσίας, τον τόπον διαμονής του εργολάβου, την εκχώρησιν των έργων εις τρίτους, την προθεσμίαν ενάρξεως εργασιών, την εγκατάστασιν του εργολάβου, την παρουσίαν αυτού εις τον τόπον των έργων, την τεχνικήν διεύθυνσιν των εργασιών, την εκλογήν και πληρωμήν του προσωπικού του εργολάβου, τας κατασχέσεις και εκχωρήσεις, τα μηχανήματα και εργαλεία, τα λατομεία, δάση και σχετικάς αποζημιώσεις, την συμμόρφωσιν του εργολάβου προς την σύμβασιν και τας διαταγάς της υπηρεσίας, την ποιότητα των υλικών, τας διαστάσεις των έργων, τα παλαιά υλικά και αρχαιότητας, τας βλάβας εξ ανωτέρας βίας, τον κανονισμόν  Σελ. 76 νέων τιμών, την τροποποίησιν του προϋπολογισμού, την προσωρινήν ή οριστικήν διακοπήν των έργων, την διάλυσιν της εργολαβίας, τον διακανονισμόν των εργολαβιών κατόπιν θανάτου ή πτωχεύσεως του εργολάβου, τας καταμετρήσεις και επιμετρήσεις των εργασιών, τον κανονισμόν των λογαριασμών, την προσωρινήν και οριστικήν παραλαβήν, την συντήρησιν των έργων κατά τον χρόνον της εγγυήσεως, τον τρόπον πληρωμών και τέλος την απαγόρευσιν αναθεωρήσεως τιμών, ως και την συνομολόγησιν συμβάσεως ή απ’ ευθείας υπό της υπηρεσίας εκτέλεσιν έργων ή προμηθειών άνευ δημοσίου συναγωνισμού, εφαρμόζονται αι περί εκτελέσεως Δημοσίων έργων ισχύουσαι εκάστοτε διατάξεις. 2.Όσον αφορά την πλημμελή κατασκευήν των έργων, τα καταναγκαστικά μέτρα και την έκπτωσιν του εργολάβου εκ λόγων ανακυπτόντων κατά το στάδιον της κατασκευής ως και την λύσιν διαφωνιών, εφαρμόζονται επίσης αι περί εκτελέσεως Δημοσίων έργων ισχύουσαι εκάστοτε διατάξεις, συντεμνομένης όμως της σχετικής διαδικασίας, τουτέστιν υπαγομένων των ζητημάτων υπό την κρίσιν του Συμβουλίου των Σιδ/μων, ευθύς άμα τη εξετάσει αυτών υπό του εντεταλμένου Μηχανικού, Αρχιμηχανικού ή Επιθεωρητού. 3.Κατά την εφαρμογήν των εις τας προηγουμένας παραγρ. 1 και 2 αναφερομένων διατάξεων εν τη εκτελέσει του παρόντος Νόμου προβλεπομένων έργων, την αρμοδιότητα του Υπουργού της Συγκοινωνίας ασκεί ο Υπουργός των Σιδ/μων και Αυτοκινήτων, την αρμοδιότητα του Συμβουλίου Δημοσίων Έργων, το παρά τω Υπουργείω Σιδ/μων και Αυτοκινήτων Συμβούλιον Σιδ/μων, την αρμοδιότητα Επιθεωρητού Δημοσίων Έργων ο δια διαταγής του Υπουργού των Σιδ/μων και Αυτοκινήτων εκάστοτε οριζόμενος επιθεωρητής Σιδ/μων ή αρχιμηχανικός Σιδ/μων και τέλος την αρμοδιότητα του Νομομηχανικού ασκεί ο δια διαταγής του Υπουργού των Σιδ/μων και Αυτοκινήτων οριζόμενος αρχιμηχανικός Σιδηροδρόμων ή μηχανικός Σιδηροδρόμων.   Συγγραφαί Υποχρεώσεων Άρθρ.3.-Αι συγγραφαί Υποχρεώσεων, περιλαμβάνουσι τεχνικάς λεπτομερείας περί της εκτελέσεως των έργων και προμηθειών.     μ Ισχύς του Νό ου Άρθρ.4.-Η ισχύς του παρόντος Νόμου άρχεται από της δημοσιεύσεώς του δια της Εφημερίδος της Κυβερνήσεως. 21.Α.ζ.1 Εκτέλεση Συγκοινωνιακών Έργων 